Mitjançant l'Ordre de 3 de juliol de 1997 (DOGC núm. 2433, de 15.7.1997) es va establir una línia d'ajuts per a les organitzacions professionals agràries, que va ser prorrogada per a l'exercici 1998 per l'Ordre de 20 de febrer de 1998.
Aquesta línia d'ajuts va ser habilitada davant la conveniència de fomentar les funcions de col·laboració amb el Departament d'Agricultura, Ramaderia i Pesca de les organitzacions professionals agràries més representatives en l'àmbit de Catalunya.
Donada la conveniència de continuar fomentant les activitats que realitzen aquestes entitats,
Aprovar les bases reguladores dels ajuts per a les organitzacions professionals agràries, les quals es publiquen a l'annex d'aquesta Ordre.
2.1 Convocar els ajuts per a les organitzacions professionals agràries corresponents a l'any 1999, d'acord amb les bases reguladores aprovades a l'article 1 d'aquesta Ordre.
2.2 L'import màxim dels ajuts és de 40.140.000 pessetes i anirà a càrrec de la partida 10.01.482.01/0 del pressupost del Departament d'Agricultura, Ramaderia i Pesca per al 1999.
2.3 El termini de presentació de les sol·licituds es fixa des de l'entrada en vigor d'aquesta Ordre fins al 31 de maig de 1999.
Es deroguen l'Ordre de 3 de juliol de 1997, per la qual s'estableix una línia d'ajut per a les organitzacions professionals agràries (DOGC núm. 2433, de 15.7.1997), i l'Ordre de 20 de febrer de 1998 (DOGC núm. 2590, de 3.3.1998), per la qual es prorroga la línia d'ajuts per a les organitzacions professionals agràries, establerta per l'Ordre de 3 de juliol de 1997.
El règim jurídic aplicable als ajuts regulats per aquestes bases està integrat pel Decret 9/1999, de 13 de juliol, pel qual s'aprova el text refós de la Llei de finances públiques de Catalunya (DOGC núm. 1849, de 21.1.1994), la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, així com el que disposin les corresponents lleis de pressupostos de la Generalitat de Catalunya.
Els ajuts es destinaran al pagament de les tasques que en el marc de la col·laboració amb el Departament d'Agricultura, Ramaderia i Pesca hagin desenvolupat les organitzacions professionals agràries més representatives en l'àmbit de Catalunya al llarg de l'any.
Els ajuts tindran caràcter de subvenció.
Per a l'assignació dels imports que corresponguin es prendran com a referència els resultats obtinguts en les darreres eleccions a cambres agràries territorials.
—4 Quantia i aplicació pressupostària
La quantitat màxima destinada a aquests ajuts i l'aplicació o aplicacions pressupostàries a les quals s'ha d'imputar seran les que es determinin en la convocatòria.
La quantitat dels ajuts es determinarà d'acord amb el que estableix l'apartat 3 d'aquest annex.
En tot cas, l'import total de les subvencions atorgades no podrà ultrapassar la quantia màxima que s'estableixi en la convocatòria.
Poden ser beneficiàries d'aquesta línia d'ajut les organitzacions professionals agràries i les coalicions de dues o més entitats d'aquesta naturalesa que tinguin membres elegits a les cambres agràries territorials, requisit que ja consta a l'Administració.
Les actuacions objecte de la subvenció s'han de realitzar durant l'any natural i s'han de justificar abans del 31 de desembre.
La justificació del compliment de la finalitat per a la qual s'ha concedit l'ajut es farà mitjançant la presentació de la memòria de les activitats desenvolupades i previstes per a l'any natural, amb expressió de la data i el lloc on s'han realitzat o és previst fer-les, així com del seu pressupost.
7.1 La sol·licitud per acollir-se als ajuts es presentarà a la Direcció General d'Estructures Agràries del Departament d'Agricultura, Ramaderia i Pesca dins el termini comprès entre l'entrada en vigor de l'Ordre fins al 31 de maig de 1999.
7.2 A l'escrit de sol·licitud s'haurà d'incloure la documentació següent:
Documentació justificativa de la personalitat jurídica de l'entitat sol·licitant.
Estatuts de l'organització i certificació acreditativa de la inscripció en el registre corresponent.
Si es tracta de coalicions, s'adjuntaran els acords que la regeixen.
Memòria de les activitats desenvolupades i previstes per a l'any natural, amb expressió de la data i el lloc on s'han realitzat o és previst fer-les, així com del seu pressupost.
Declaració de no tenir pendent cap deute, per cap concepte, amb la Generalitat de Catalunya quan la subvenció sol·licitada sigui superior a 1.000.000 de pessetes.
Certificat acreditatiu d'estar al corrent de les obligacions fiscals tant estatals com autonòmiques i de la Seguretat Social en cas de subvencions que siguin superiors a 1.000.000 de pessetes.
Imprès de domiciliació bancària.
Quan sigui procedent, justificant que acrediti que l'entitat sol·licitant compleix la quota de reserva per a la integració social dels minusvàlids que estableix la legislació vigent.
Declaració de no haver sol·licitat o percebut cap altre ajut per a la mateixa finalitat de les administracions públiques.
7.3 Els sol·licitants han de facilitar tota la informació complementària que els sigui requerida pels tècnics del Departament d'Agricultura, Ramaderia i Pesca.
8.1 Les subvencions s'atorgaran d'acord amb els imports que preveu l'apartat 3 d'aquest annex.
8.2 La resolució de concessió de la subvenció podrà ser modificada en cas d'alteració de les condicions o de l'obtenció concurrent d'altres ajuts.
9.1 La concessió o denegació de la subvenció es farà per resolució del conseller d'Agricultura, Ramaderia i Pesca, que es dictarà en el termini dels tres mesos següents a la data de presentació de la sol·licitud i es notificarà per escrit, amb justificació de recepció.
En cas de manca de resolució expressa en el termini establert, la sol·licitud s'entén desestimada.
9.2 La resolució del conseller d'Agricultura, Ramaderia i Pesca posa fi a la via administrativa i pot ser impugnada davant la jurisdicció contenciosa administrativa.
9.3 Els beneficiaris estan obligats a facilitar tota la informació que els sigui requerida pels òrgans de l'Administració d'acord amb el que estableix el Decret 9/1994, de 13 de juliol, pel qual s'aprova el text refós de la Llei de finances públiques de Catalunya.
10.1 Els ajuts que estableix aquesta Ordre són incompatibles amb qualsevol altre atorgat per a les mateixes finalitats.
10.2 El Departament d'Agricultura, Ramaderia i Pesca té la facultat d'inspeccionar les actuacions realitzades amb la finalitat de comprovar si s'ajusten a la memòria presentada.
10.3 En cas que es comprovi l'incompliment de les finalitats per a les quals s'ha atorgat l'ajut, es podrà reclamar el reintegrament de les quantitats percebudes indegudament i l'exigència dels interessos de demora des del moment del pagament de l'ajut.